Għadda l-Milied u wasal żmien is- sales . Għandek idea meta f'Diċembru ċertu ħwienet jgħollu l-prezzijiet sabiex f'Jannar jiksu l-vetrina bil-kliem SALE, SALE, SALE? Fil-bidu ta' din il-leġislatura Lawrence Gonzi approva żieda ta' € 500 fil-ġimgħa lill-MPs, imma issa, ftit minuti ilu ħareġ jgħid li ser ineħħiha "sabiex jgħati l-ewwel sinjal li l-Gvern qed jieħu azzjoni biex insalvaw l-ekonomija u nilqgħu għall-mewġ tal-2012" … Strateġija ta' SALE ikolli ngħid! Appuntu hemm fejn nerġa ntenni l-apprezzament tiegħi lejn Franco Debono meta jgħid (nikkwota mit- Times of Malta ) Ma nistax ma nirringrazzjax il-kuraġġ u stamina ta' dan il-bekbenċer li tassew irrispetta l-fiduċja li ngħatatlu fl-elezzjoni u qam għall-ġid tas-sistema. L-ironija hija biss li fis- Sales ta' Jannar, ħafna minn dawn il-ħwienet xorta jgħamlu suċċess fil-bejgħ tagħhom u probabilment anki din l-istrateġija politika taf issarraf f'riżultati pożittivi għal Gonzi. Biss biss, meta tara l-insulti li jirċievi Franco Debono mill-partiġġjani nazzjonalisti fuq Times of Malta tieħu sensazzjoni li s- sales ser iħallu l-qliegħ!